Projekts

LATVIJAS REPUBLIKAS MINISTRU KABINETS

2021. gada Noteikumi Nr.

Rīga (prot. Nr. .§)

**Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu, 30. panta trešo daļu,

31. panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13.,

14., 15., 16., 17., 18. un 21. punktu, 6.1 panta otro daļu,

6.3 panta otro daļu, 6.4 panta otro daļu, 6.7 panta pirmo,

otro un trešo daļu, 6.9 panta otro daļu un 10.4 panta trešo daļu

un Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A.nr.) šādus grozījumus:

1. Izteikt 3.1 punktu šādā redakcijā:

“3.1 Slimību profilakses un kontroles centrs, pamatojoties uz Eiropas Slimību profilakses un kontroles centra publicēto informāciju, un, ja nepieciešams, attiecīgo valstu kompetento sabiedrības veselības institūciju publicēto informāciju, savā tīmekļvietnē publicē to valstu sarakstu, uz kurām ir attiecināmi īpašie piesardzības un ierobežojošie pasākumi, kā arī norāda valstis, kurās ir konstatēta tāda epidemioloģiskā situācija (t.sk. īpaši augsta saslimstība ar Covid-19 vai sabiedrības veselībai bīstamo SARS-CoV-2 vīrusa celmu strauja izplatīšanās), kas var radīt nopietnu sabiedrības veselības apdraudējumu. Attiecīgie piesardzības un ierobežojošie pasākumi tiek piemēroti ar nākamo dienu pēc minētā saraksta publicēšanas, izņemot šo noteikumu V 2 nodaļā noteiktajos gadījumos attiecībā uz nosacījumiem ieceļošanai Latvijas Republikā, kas stājas spēkā divu darba dienu laikā pēc minētā saraksta publicēšanas.”

1. Svītrot V nodaļu.

3. Papildināt noteikumus ar V 2 nodaļu šādā redakcijā:

“**V2. Nosacījumi ieceļošanai Latvijas Republikā**

“38.34 Šajā nodaļā minētie ierobežojumi un prasības attiecas uz personu ieceļošanu Latvijas Republikā, nosakot valstu dalījumu šādās kategorijās:

38.34 1. valstis, uz kurām nav attiecināmi īpašie piesardzības un ierobežojošie pasākumi (zema riska valstis);

38.34 2. valstis, uz kurām ir attiecināmi īpašie piesardzības un ierobežojošie pasākumi (augsta riska valstis);

38.34 3. valstis, kurās ir konstatēta tāda epidemioloģiskā situācija (t.sk. īpaši augsta saslimstība ar Covid-19 vai sabiedrības veselībai bīstamo SARS-CoV-2 vīrusa celmu strauja izplatīšanās), kas var radīt nopietnu sabiedrības veselības apdraudējumu (īpaši augsta riska valstis).

38.35 Šī nodaļa neierobežo transportlīdzekļu kustību, tostarp pasažieru un kravu pārvadājumus.

38.36 Aizliegta ieceļošana Latvijas Republikā, izņemot šo noteikumu 38.46 un 38.47 punktā minētajām personām un nepilngadīgajiem bērniem, kas viņus pavada (izņemot bērnus organizētās grupās):

38.36 1. no augsta riska valstīm, kas nav Eiropas Savienības un Eiropas Ekonomiskās zonas valsts, Šveices Konfederācijas un Apvienotā Karaliste, personām, kurām nav šo noteikumu 38.38 punktā minētā dokumenta par vakcināciju vai pārslimošanu;

38.36 2. no īpaši augsta riska valstīm.

38.37 Latvijas Republikā var ieceļot šādas personas:

38.37 1. persona, kura ir vakcinēta pret Covid-19 infekciju, sākot ar piecpadsmito dienu pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai;

38.37 2. persona, kura ir pārslimojusi Covid-19 un kopš parauga ņemšanas datuma pirmā pozitīvā testa vienas saslimšanas epizodes ietvaros, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS, ir pagājušas vienpadsmit, bet ne vairāk kā 180 dienas;

38.37 3. persona, kura pēdējo 72 stundu laikā pirms iekāpšanas pārvadātāja transportlīdzeklī vai, ieceļojot ar transportlīdzekli, kas neveic komercpārvadājumu, pirms ieceļošanas Latvijas Republikā ir veikusi Covid-19 testu, nosakot SARS-CoV-2 vīrusa RNS, vai ne vēlāk kā pēdējo 24 stundu laikā ir veikusi SARS-CoV-2 antigēna testu, un tas ir negatīvs. Ja persona ieceļo no īpaši augsta riska valsts, tai obligāti jāveic šajāpunktā norādītais tests, pat ja tā ir vakcinēta pret Covid-19 vai pārslimojusi Covid-19 infekciju.

38.38 Personas atbilstību šo noteikumu 38.37 punktā minētajām prasībām apliecina ar sadarbspējīgu vakcinācijas, testēšanas vai pārslimošanas sertifikātu, vai līdz 2021.gada 1.septembrim ar citu Eiropas Savienības, Eiropas Ekonomiskās zonas valstī, Šveices Konfederācijā un Apvienotajā Karalistē izsniegtu derīgu Covid-19 vakcinācijas, pārslimošanas vai veikta Covid-19 testa apliecinājumu. Ieceļojot no valstīm, kas nav Eiropas Savienības un Eiropas Ekonomiskās zonas valsts, Šveices Konfederācijas un Apvienotā Karaliste, testēšanas faktu var apliecināt ar testa rezultātu angļu vai izceļošanas valsts valodā. Šie dokumenti var būt papīra vai elektroniskā veidā (viedierīcē).

38.39 Persona, ieceļojot ar transportlīdzekli, kas neveic komercpārvadājumu, kā arī ieceļojot no valsts, kas nav Eiropas Savienības un Eiropas Ekonomiskās zonas valsts, Šveices Konfederācijas un Apvienotā Karaliste ar transportlīdzekli, kas veic komercpārvadājumu, apliecina atbilstību šo noteikumu 38.37 punkta prasībām, aizpildot šo noteikumu apliecinājuma anketu informācijas sistēmas tīmekļvietnē (covidpass.lv) elektroniski un, ja nepieciešams, uzrāda šo noteikumu 38.38 un 38.50 punktā minētos dokumentus Valsts robežsardzei vai Valsts policijai.

38.40 Ja persona izmanto pārvadātāja transportlīdzekli, tā uzrāda pārvadātājam šo noteikumu 38.38 un 38.39 punktā minētos dokumentus, kā arī šo noteikumu 38.52  punktā minēto apstiprinājumu izdrukātā formā vai mobilajā ierīcē. Starptautiskais pārvadātājs elektroniski pārbauda uzrādītā sertifikāta derīgumu vai vizuāli pārliecinās, ka persona uzrāda šo noteikumu 38.38 un 38.39 punktā minētos dokumentus, kā arī, vizuāli apskatot personas uzrādīto apstiprinājumu vai ar mobilo ierīci pārbaudot apstiprinājumā norādīto QR kodu, pārliecinās, ka persona iesniegusi šo noteikumu 38.50 punktā minēto apliecinājuma anketu. Ja minētos dokumentus vai minēto apstiprinājumu nevar uzrādīt, pārvadātājs atsaka personai iekāpšanu transportlīdzeklī.

38.41 Personas, kuras minētas šo noteikumu 38.37 1. un 38.37 2. apakšpunktā, ko var apliecināt ar šo noteikumu 38.38 punktā minētajiem dokumentiem, veic Covid-19 testus atbilstoši šo noteikumu 38.37 3.apakšpunkta un 38.43 punkta nosacījumiem, tikai iebraucot no īpaši augsta riska valsts.

38.42 Personas, kuras minētas šo noteikumu 38.37 1. un 38.37 2. apakšpunktā, ko var apliecināt ar šo noteikumu 38.38 apakšpunktā minētajiem dokumentiem, ievēro šo noteikumu 56.punktā noteiktās pašizolācijas prasības, tikai iebraucot no īpaši augsta riska valsts.

38.43 Persona, izņemot šo noteikumu 38.44 punktā minēto personu, ieceļojot Latvijas Republikā, par saviem līdzekļiem nekavējoties, bet ne vēlāk kā 24 stundu laikā, veic Covid-19 testu, nosakot SARS-CoV-2 vīrusa RNS tuvākajā pieejamajā testēšanas punktā, informējot laboratorijas pārstāvi par testa veikšanas mērķi un mutiski vai rakstiski, veicot reģistrāciju testam tiešsaistē, sniedz šo noteikumu 69.1., 69.2., 69.4.1. un 69.5.1. apakšpunktā minētos datus, un fiksē šo faktu testēšanas sertifikātā, un nekavējoties dodas uz pašizolācijas vietu saskaņā ar šo noteikumu 56.4 punktu līdz brīdim, kamēr saņemts testa rezultāts, ja persona:

38.43 1. iebrauc Latvijas Republikā no zema riska valsts vai  Eiropas Savienības un Eiropas Ekonomiskās zonas valsts, Šveices Konfederācijas un Apvienotās Karalistes un nevar uzrādīt šo noteikumu 38.38 punktā minēto sadarbspējīgo sertifikātu, vai līdz 2021.gada 1.septembrim citu Eiropas Savienības, Eiropas Ekonomiskās zonas valstī, Šveices Konfederācijā un Apvienotajā Karalistē izsniegtu derīgu Covid-19 vakcinācijas, pārslimošanas sertifikātu vai veikta Covid-19 testa apliecinājumu;

38.43 2. iebrauc Latvijas Republikā no augsta riska valsts, kas nav Eiropas Savienības un Eiropas Ekonomiskās zonas valsts, Šveices Konfederācija vai Apvienotās Karaliste un nevar uzrādīt šo noteikumu 38.38 punktā minēto sadarbspējīgo sertifikātu, vai līdz 2021.gada 1.septembrim citu Eiropas Savienības, Eiropas Ekonomiskās zonas valstī, Šveices Konfederācijā un Apvienotajā Karalistē atzītu derīgu Covid-19 vakcinācijas, pārslimošanas vai veikta Covid-19 testa apliecinājumu;

38.43 3. iebrauc Latvijas Republikā no īpaši augsta riska valsts.

38.44 Šo noteikumu 38.37 punkta prasības neattiecas uz:

38.44 1. bērniem, kuri nav sasnieguši 12 gadu vecumu;

38.44 2. transporta un pasažieru pārvadājumu pakalpojumu sniedzēja darbiniekiem un pasažieru, kravas vai tehnisko reisu apkalpes locekļiem arī tad, ja tie dodas uz darba pienākumu veikšanas vietu vai atgriežas no tās. Profesionālie kravas transportlīdzekļu un autobusu vadītāji pēc Valsts robežsardzes vai Valsts policijas pieprasījuma uzrāda atbilstošas kategorijas vadītāja apliecību, kā arī digitālā tahogrāfa vadītāja karti vai pēdējās darbdienas tahogrammu, kā arī darba devēja izsniegtu Starptautiskā transporta darbinieka sertifikātu, kura forma un saturs atbilst Eiropas Komisijas izstrādātajam paraugam;

38.44 3. jūrniekiem, kuriem jānokļūst savā darbavietā uz kuģa vai nepieciešams atgriezties no tā;

38.44 4. gaisa kuģu pasažieriem, kuri šķērso Latvijas Republikas teritoriju tranzītā, nepametot lidlauka kontrolējamo zonu un uzturoties tajā ne ilgāk par 24 stundām, ja tie var uzrādīt apstiprinājumu tranzīta lidojumam;

38.44 5. šo noteikumu [3.punktā](https://likumi.lv/ta/id/315304#p3) minētajām personām;

38.44 6. Valkas novadā un Valgas pagastā (Igaunijas Republika) deklarētajiem Eiropas Savienības dalībvalstu pilsoņiem un pastāvīgajiem iedzīvotājiem, kuri ikdienā šķērso Latvijas Republikas sauszemes robežu ar Igaunijas Republiku, ja viņi nepārvietojas ārpus Valkas un Valgas pašvaldību administratīvajām teritorijām;

38.44 7. šo noteikumu 58.1 punktā minētajām personām;

38.44 8. citām personu kategorijām, ja Valsts robežsardze konstatē, ka tās atbilst starptautiskajām tiesību normām, Latvijas valsts interesēm vai ir saistītas ar neatliekamiem apstākļiem, nepārvaramu varu vai humāniem apsvērumiem.

38.45 Latvijas Republikas valstspiederīgajiem un Eiropas Savienības pastāvīgajiem iedzīvotājiem ar uzturēšanās atļauju Latvijā, kuriem Covid-19 tests ir pozitīvs, ja persona ieceļo ar transportlīdzekli, kas neveic komercpārvadājumu, netiek ierobežota iebraukšana Latvijas Republikas teritorijā. Uz šīm personām ir attiecināmas šo noteikumu 54.punktā minētās izolācijas prasības.

38.46 Šo noteikumu [38.36 punktā](https://likumi.lv/ta/id/315304#p36) minētais aizliegums, ieceļojot no valstīm ārpus Eiropas Savienības, Eiropas Ekonomiskās zonas, Šveices un Apvienotās Karalistes, neattiecas uz:

38.46 1. Latvijas Republikas valstspiederīgajiem un viņu ģimenes locekļiem un Latvijas Republikas uzturēšanās atļauju turētājiem, kā arī ārzemniekiem, kuri, šķērsojot Latvijas Republikas teritoriju tranzītā, atgriežas savas pastāvīgās dzīvesvietas valstī;

38.46 2. Eiropas Savienības, Eiropas Ekonomiskās zonas valsts, Šveices Konfederācijas valstspiederīgajiem un viņu ģimenes locekļiem, kā arī personām, kuras pastāvīgi dzīvo šajās valstīs, kā arī Apvienotās Karalistes pilsoņiem un viņu ģimenes locekļiem, lai, šķērsojot Latvijas Republikas teritoriju tranzītā, atgrieztos savā mītnes zemē, tostarp Latvijas Republikā.

38.46 3. transporta un pasažieru pārvadājumu pakalpojumu sniedzēju darbiniekiem un pasažieriem, kravas vai tehnisko reisu apkalpēm, kas ierodas Latvijas Republikā vai izbrauc no tās, pildot darba pienākumus;

38.46 4. jūrniekiem, kuriem jānokļūst savā darbavietā uz kuģa vai nepieciešams atgriezties no tā;

38.46 5. ārzemniekiem, kuru ievešanas nepieciešamību Latvijā komersantu saistību izpildei apliecinājusi Latvijas Investīciju un attīstības aģentūra, pamatojoties uz šo noteikumu [59.punktā](https://likumi.lv/ta/id/315304#p59) minētajiem kritērijiem;

38.46 6. ārvalstu diplomātiem un viņu ģimenes locekļiem, kas šķērso Latvijas Republikas teritoriju tranzītā oficiālo funkciju veikšanai, kā arī Latvijas diplomātiskās pases turētājiem, diplomātiskā un konsulārā dienesta ierēdņiem, darbiniekiem un viņu ģimenes locekļiem, kuri atgriežas no savas dienesta valsts vai kuriem jānokļūst savā dienesta valstī;

38.46 7. Latvijas valstspiederīgajiem, kuri ir Latvijas oficiālo delegāciju locekļi vai kuriem jānokļūst savā darba vietā starpvaldību projekta ietvaros;

38.46 8. pilna laika un apmaiņas programmās studējošiem, ja augstskola vai koledža ir izsniegusi rakstisku apliecinājumu par studējošā imatrikulāciju un ierašanās Latvijā ir nepieciešama studiju programmas apguvei;

38.46 9. sportistiem un sporta darbiniekiem, kā arī starptautisko sporta organizāciju pārstāvjiem, kuru ierašanās Latvijas Republikas teritorijā saistīta ar dalību Sporta likumā noteiktajā kārtībā atzītās sporta federācijas vai tās biedra organizētā starptautiskā sporta pasākumā kā akreditētām personām;

38.46 10. ārzemniekiem, kuru ierašanos Latvijā ārstēšanas (diagnostikas un terapijas) pakalpojuma saņemšanai veselības tūrisma ietvaros ir saskaņojusi Veselības inspekcija;

38.46 11. pavadošo personu šo noteikumu 38.46 10. apakšpunktā minētajos gadījumos, ja pavadošās personas nepieciešamību ir noteikusi ārstniecības iestāde vai persona pavada bērnu un tās ierašanos pavadošās personas statusā ir saskaņojusi Veselības inspekcija.

38.46 12. kultūras darbiniekiem, kuru ierašanās Latvijā saistīta ar kultūras pakalpojumu sniegšanu un publisko pasākumu rīkošanu un kuru grupas saskaņā ar šo noteikumu [61.](https://likumi.lv/ta/id/315304#p61) punktu ir noteicis kultūras ministrs;

38.4613. Latvijas pieaugušo izlases, Latvijas Olimpiskās vienības, Latvijas Paraolimpiskās vienības, kā arī starptautiskajās līgās startējošiem Latvijas komandu sportistiem olimpiskajos, paraolimpiskajos un tehniskajos sporta veidos un disciplīnās un viņus apkalpojošiem sporta darbiniekiem, kuru saraksts ir saskaņots ar Izglītības un zinātnes ministriju un kuri pēc dalības sporta sacensībās ārvalstīs atgriežas Latvijas Republikā. Minēto informāciju (tai skaitā par šo noteikumu [61.6](https://likumi.lv/ta/id/315304#p61.6) punktā minētajām personām) apkopotā veidā, nenorādot konkrētas personas, publicē biedrības "Latvijas Sporta federāciju padome" tīmekļvietnē;

38.46 14. ārvalstnieka, kā arī viņa ģimenes locekļu ierašanās (ja darba tiesisko attiecību termiņš ar ārvalstnieku ir plānots vairāk nekā seši mēneši), lai ārvalstnieks izpildītu zinātniskās institūcijas vadošā pētnieka un pētnieka pienākumus pēc Zinātnisko institūciju reģistrā reģistrētas atvasinātas publiskas personas – zinātniskās institūcijas uzaicinājuma, kas ir pamatots ar nepieciešamību nodrošināt šīs institūcijas saistību izpildi, īstenojot zinātniskās pētniecības projektu. Ārvalstnieks izpilda minētos pienākumus, pamatojoties uz darba tiesiskajām attiecībām, kuras nodibina uzaicinājumu sniegusī institūcija pēc ārvalstnieka ierašanās Latvijā;

38.46 15. gaisa kuģu pasažieriem, kuri šķērso Latvijas Republikas teritoriju tranzītā, nepametot lidlauka kontrolējamo zonu un uzturoties tajā ne ilgāk par 24 stundām, ja tie var uzrādīt apstiprinājumu tranzīta lidojumam.

38.47 Šo noteikumu [38.36 2. apakšpunktā](https://likumi.lv/ta/id/315304#p36) minētais aizliegums, ieceļojot no Eiropas Savienības, Eiropas Ekonomiskās zonas, Šveices Konfederācijas un Apvienotās Karalistes, neattiecas uz gadījumiem, kad ieceļošana Latvijas Republikā neatliekami nepieciešama darba, mācību, studiju, ģimenes apvienošanas, medicīnas pakalpojumu saņemšanas, tranzīta vai nepilngadīgo pavadīšanas nolūkā, kā arī lai atgrieztos pastāvīgajā dzīvesvietā vai dotos uz bērēm.

38.48 Valsts robežsardzes priekšniekam vai viņa pilnvarotai amatpersonai ir tiesības izdarīt izņēmumus attiecībā uz ārējās robežas šķērsošanu, ja tas atbilst starptautiskajām tiesību normām, Latvijas valsts interesēm vai ir saistīts ar nepārvaramu varu vai humāniem apsvērumiem.

38.49 Pēc Valsts robežsardzes amatpersonas pieprasījuma pārvadātājs, kas tranzītā caur Latvijas Republiku nogādā uz citu valsti ārzemnieku, kuram atteikta ieceļošana nākamajā tranzīta valstī vai galamērķa valstī, nogādā viņu uz valsti, no kuras viņš atvests, vai uz valsti, kas izsniegusi ceļošanas dokumentu, vai jebkuru citu valsti, kurā ārzemnieka ieceļošana ir garantēta.

38. 50 Pirms ierašanās Latvijas Republikā persona apliecina, ka, ierodoties Latvijas Republikā, ievēros valstī noteiktos epidemioloģiskās drošības pasākumus Covid-19 infekcijas izplatības ierobežošanai, kā arī apliecina šo noteikumu 38.38 punktā minētā dokumenta esību un apliecinājuma anketā informācijas sistēmas tīmekļvietnē (covidpass.lv) norāda šo noteikumu [69. punktā](https://likumi.lv/ta/id/315304#p69) minētās ziņas. Persona:

38. 50 1. apliecina, ka ievēros īpašus piesardzības pasākumus atbilstoši šo noteikumu [56. punktam](https://likumi.lv/ta/id/315304#p56), tai skaitā nodrošinās pašizolāciju. Šo noteikumu [59. punktā](https://likumi.lv/ta/id/315304#p59) minētās personas apliecina, ka, uzturoties Latvijā, ārpus darba laika nodrošinās pašizolāciju, novēros savu veselības stāvokli (divas reizes dienā – no rīta un vakarā – mērot ķermeņa temperatūru) un ievēros šo noteikumu [56. punktā](https://likumi.lv/ta/id/315304#p56) minētās prasības. Šo noteikumu 38.46 9. un 38. 46 13. apakšpunktā minētās personas apliecina, ka, uzturoties Latvijas Republikas teritorijā, ievēros šo noteikumu [56.2](https://likumi.lv/ta/id/315304#p56.2). apakšpunktā un [61.1 punktā](https://likumi.lv/ta/id/315304#p61.1) minētās prasības. Šo noteikumu 38.46 10.  apakšpunktā minētās personas apliecina, ka, uzturoties Latvijas Republikas teritorijā, ārpus ārstēšanas (diagnostikas un terapijas) pakalpojuma saņemšanas ārstniecības iestādē ievēros šo noteikumu [56.](https://likumi.lv/ta/id/315304#p56) un [61.5 punktā](https://likumi.lv/ta/id/315304#p61.5) minētās prasības;

38.50 2. kas uzturējusies zema riska valstī, kā arī šo noteikumu 38.37 1. vai 38.37 2.apakšpunktā minētās personas pašizolāciju var neievērot.

38.51Šo noteikumu [38.50 punktā](https://likumi.lv/ta/id/315304#p38) minēto apliecinājuma anketu persona iesniedz informācijas sistēmas tīmekļvietnē (covidpass.lv), elektroniski aizpildot apliecinājuma anketu un apstiprinot tās iesniegšanu. Apliecinājuma anketu iesniedz ne agrāk kā 48 stundas pirms Latvijas Republikas valsts robežas šķērsošanas.

38.52 Kad persona apstiprināja šo noteikumu [38.50 punktā](https://likumi.lv/ta/id/315304#p38.5) minētās apliecinājuma anketas iesniegšanu, informācijas sistēmas tīmekļvietnē (covidpass.lv) tiek izveidots attiecīgs apstiprinājums ar tajā norādītu QR kodu lietošanai mobilajā ierīcē. Informācijas sistēmas pārzinis apstiprinājumu un QR kodu nosūta uz personas apliecinājuma anketā norādīto elektroniskā pasta adresi.

38.53 Šo noteikumu 58.1 un 58.5 punktā minētā persona apliecinājuma anketu aizpilda vienu reizi 30 dienās.

38.54 Lai nodrošinātu šo noteikumu 56.punktā minēto prasību ievērošanu, pasažiera pienākums pēc ierašanās no augsta un īpaši augsta riska valsts, ir nekavējoties nokļūt dzīvesvietā vai citā uzturēšanās vietā.

38.55Personai ir pienākums Latvijas Republikas teritoriju šķērsot tranzītā 12 stundu laikā no apliecinājuma anketas iesniegšanas informācijas sistēmas tīmekļvietnē (covidpass.lv), izņemot:

38.551. starptautisko pārvadājumu pasažieri, kuram Latvijas Republikas teritorija tranzītā jāšķērso 48 stundu laikā;

38.552. transporta pārvadājumu pakalpojumu sniedzēja darbinieku, kravas vai tehnisko reisu apkalpes locekli, kuram Latvijas Republikas teritorija tranzītā jāšķērso 72 stundu laikā;

38.55 3. kuģa apkalpes locekli, kā arī jūrnieku, kuram jānokļūst savā darbavietā uz kuģa vai nepieciešams atgriezties no tā;

38.554. gaisa kuģa apkalpes locekli;

38.555. gaisa kuģa pasažieri, kurš šķērso Latvijas Republikas teritoriju tranzītā, nepametot lidlauka kontrolējamo zonu un uzturoties tajā ne ilgāk par 24 stundām, ja viņš var uzrādīt apstiprinājumu tranzīta lidojumam.”

4. Izteikt 56. punktu šādā redakcijā:

“56. Ja persona pēdējo 10 dienu laikā uzturējusies augsta un īpaši augsta riska valstī, izņemot personas, kas šķērso Latvijas Republiku tranzītā, kā arī šo noteikumu 38.37 1. vai 38.37 2.apakšpunktā minētās personas, kas uzturējušās augsta riska valstī, nodrošina pašizolāciju 10 dienas pēc izbraukšanas no minētās valsts. Pašizolācijas laikā persona:

56.1. uzturas savā dzīvesvietā, uzturēšanās vietā vai brīvi izvēlētā Latvijas tūristu mītnē no Latvijas Investīciju un attīstības aģentūras administrētā tūristu mītņu saraksta, kurai ir izstrādāti nepieciešamie drošības protokoli;

56.2. nepakļauj citas personas inficēšanās riskam, neveido tiešus kontaktus ar citiem cilvēkiem (neuzņem viesus, nedodas privātās vizītēs, uz darbu, mācību iestādēm vai kolektīvajām nodarbībām, sabiedriskām un publiskām vietām un telpām, kur uzturas daudz cilvēku, neizmanto sabiedriskā transporta pakalpojumus, nepiedalās pasākumos un nesaņem pakalpojumus klātienē, izņemot veikala apmeklējumu un nokļūšanu dzīvesvietā vai citā uzturēšanās vietā uzreiz pēc ierašanās Latvijā, lietojot mutes un deguna aizsegu);

56.3. 10 dienas novēro savu veselības stāvokli un divas reizes dienā (no rīta un vakarā) mēra ķermeņa temperatūru un informē ģimenes ārstu vai citu ārstniecības personu, ja parādās kādas akūtas elpceļu infekcijas slimības pazīmes (klepus, paaugstināta ķermeņa temperatūra (drudzis), elpas trūkums);

56.4. var pārtraukt pašizolāciju, veicot Covid-19 testu, nosakot SARS-CoV-2 vīrusa RNS septītajā dienā pēc izbraukšanas no minētās valsts, ja testa rezultāts ir negatīvs un fiksējot šo faktu testēšanas sertifikātā.”

5. Svītrot 561.punktu.

6. Papildināt 56.2 punktu aiz skaitļa un vārda “56. punktā” ar vārdiem un skaitli “un 56.4 punktā.”

7. Izteikt 56.4punktu šādā redakcijā:

“56.4 Šo noteikumu 38.43 punktā minētā persona:

56.41. līdz brīdim, kamēr saņemts Covid-19 testa rezultāts uzturas savā dzīvesvietā vai uzturēšanas vietā, ja ir iespēja nodrošināt efektīvu personas pašizolāciju (nav tieša kontakta un netiek izmantotas koplietošanas telpas ar citām personām, kas nav ceļojušas) vai kādā no Latvijas Investīciju un attīstības aģentūras administrētā tūristu mītņu sarakstā norādītajām tūristu mītnēm, informējot par ieceļotāja statusu, sagaidīt testa rezultātu, ievērojot šo noteikumu 56. punktā minētās prasības;

56.42. ja tests ir negatīvs, – persona turpina pašizolāciju savā dzīvesvietā vai uzturēšanās vietā, vai kādā no Latvijas Investīciju un attīstības aģentūras administrētā tūristu mītņu sarakstā norādītajām tūristu mītnēm;

56.43. ja tests ir pozitīvs – persona nekavējoties uzsāk obligāto izolāciju, ievērojot šo noteikumu 54. punktā noteiktās prasības:

56.43.1. kādā no Latvijas Investīciju un attīstības aģentūras administrētā tūristu mītņu sarakstā minētajām tūristu mītnēm un informē tūristu mītni par ieceļotāju ar pozitīvu testu statusu;

56.43.2. savā dzīves-vietā vai uzturēšanās vietā, ja personai vai personām, kas ir ceļojušas, visām ir pozitīvs testa rezultāts, un nav tieša kontakta un netiek izmantotas koplietošanas telpas ar citām personām, kas nav ceļojušas;

56.4 4. pēc Valsts policijas, Valsts robežsardzes vai pašvaldības policijas pieprasījuma persona uzrāda apliecinājumu par testa nodošanu;

56.4 5. tūristu mītnei ir pienākums informēt Valsts policiju par personu nenakšņošanu vai ilgstošu neatrašanos tūristu mītnē izolācijas perioda laikā;

56.4 6. izmaksas par personas uzturēšanos tūristu mītnē izolācijas vai pašizolācijas laikā tiek segtas no personas līdzekļiem neatkarīgi no testa rezultāta;

56.4 7. šajā punktā minētie ierobežojumi neattiecas uz šo noteikumu 38.46 3., 38.46 4., 38.46 5., 38.46 6, 38.46 7., 38.46 8., 38.46 10., 38.4611., 38.46 12., 38.46 13., 38.46 14. un 38.46 15. apakšpunktā minētajām personām, kā arī tranzīta pasažieriem, kas šķērso Latvijas Republikas teritoriju pa sauszemi, un bērniem, kas nav sasnieguši 12 gadu vecumu.”

1. Svītrot 56.5 punktu.

9. Aizstāt 57. punktā vārdus un skaitļus “[54.](https://likumi.lv/ta/id/315304#p54), [55.](https://likumi.lv/ta/id/315304#p55) un [56. punktā](https://likumi.lv/ta/id/315304#p56)” ar vārdiem un skaitļiem “[54.](https://likumi.lv/ta/id/315304#p54), [55.](https://likumi.lv/ta/id/315304#p55), [56. un 56.4 punktā](https://likumi.lv/ta/id/315304#p56)”.

10. Papildināt noteikumus ar 58.11 punktu šādā redakcijā:

“58.11 Šo noteikumu 56.1. apakšpunktā noteiktās prasības var neievērot bērni līdz 12 gadu vecumam (kā arī līdz 2021.gada 1.septembrim pārējie nepilngadīgie bērni), kas ceļo kopā ar pieaugušajiem, atbilst šo noteikumu 38.42 punkta nosacījumiem, kas pēdējo 10 dienu laikā uzturējušies kādā no centra tīmekļvietnē publicētajām valstīm, uz kurām ir attiecināmi īpašie piesardzības un ierobežojošie pasākumi. Šajos gadījumos bērni 10 dienas kopš izbraukšanas augsta riska valsts neveido ciešus kontaktus ar personām ārpus savas mājsaimniecības, neapmeklē publiskus pasākumus, bērnu kolektīvus, neizmanto sabiedrisko transportu.”

11. Papildināt noteikumus ar 103.punktu šādā redakcijā:

“103. Šo noteikumu prasības attiecībā uz testēšanu neattiecas uz bērniem līdz 12 gadu vecumam.”

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova